Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
2 Cronicas 15:1-19
15 Ita maipaay ken Azarias nga anak ni Oded,+ naadda kenkuana ti espiritu+ ti Dios.2 Gapuna rimmuar a napan iti sanguanan ni Asa ket kinunana kenkuana: “Denggendak, O Asa ken isuamin a Juda ken Benjamin! Adda kadakayo ni Jehova agingga nga addakayo kenkuana;+ ket no isu birokenyo,+ ipalubosnanto nga isu masarakanyo, ngem no baybay-anyo baybay-annakayto.+3 Ket adu idi dagiti aldaw a ti Israel+ awanan iti pudno a Dios ken awanan iti padi a mangisuro+ ken awanan iti Linteg.4 Ngem idi nga iti pannakaparigatda+ nagsublida ken Jehova a Dios ti Israel+ ket sinapulda, ngarud impalubosna nga isu masarakanda.+5 Ket kadagidi a tiempo awan talna iti maysa a rumrummuar wenno iti maysa a sumsumrek,+ agsipud ta adu idi ti riribuk iti tengnga dagiti amin nga agnanaed iti dagdaga.+6 Ket narumekrumekda, nasion maibusor iti nasion+ ken siudad maibusor iti siudad, agsipud ta ti met laeng Dios pinagtalinaedna ida a nariribuk nga addaan tunggal kita ti rigat.+7 Ket dakayo, bumilegkayo+ ket dikay bay-an nga agsalupaypay dagiti imayo,+ agsipud ta adda gunggona maipaay iti aramidyo.”+8 Ket apaman a nangngeg ni Asa dagitoy a sasao ken ti padto ni Oded+ a mammadto, bimmileg ket pinukawna ti makarimon a bambanag+ iti intero a daga ti Juda ken Benjamin ken kadagiti siudad a nakautibona manipud nakabambantay a rehion ti Efraim,+ ket pinabarona ti altar ni Jehova nga adda iti sanguanan ti beranda ni Jehova.+9 Ket rinugianna nga ummongen a sangsangkamaysa ti intero a Juda ken Benjamin+ ken dagiti ganggannaet nga agnanaed+ a naikuyog kadakuada manipud Efraim ken Manases ken Simeon, ta iti dakkel a bilang pimmanawda a napan kenkuana manipud Israel idi nakitada nga adda kenkuana ni Jehova a Diosna.+10 Iti kasta naummongda a sangsangkamaysa idiay Jerusalem iti maikatlo a bulan ti maikasangapulo ket lima a tawen ti panagturay ni Asa.11 Kalpasanna nagisakripisioda ken Jehova iti dayta nga aldaw manipud iti samsam nga inyegda, pito gasut a baka ken pito ribu a karnero.12 Kanayonanna pay, simrekda iti maysa a tulag+ a birokenda ni Jehova a Dios dagidi ammada buyogen ti isuamin a pusoda ken buyogen ti isuamin a kararuada;+13 a rebbeng a mapapatay ti asinoman a saan a mangbirok ken Jehova a Dios ti Israel,+ uray no bassit wenno dakkel,+ uray no lalaki wenno babai.+14 Gapuna nagsapatada+ ken Jehova buyogen ti natbag a timek ken buyogen ti narag-o a panagdir-i ken buyogen dagiti trumpeta ken buyogen dagiti tangguyob.15 Ket nagragrag-o+ ti intero a Juda gapu iti banag a naisapata; ta nagsapatada buyogen ti isuamin a pusoda ken isu sinapulda buyogen ti naan-anay a ragsak iti biangda, iti kasta impalubosna nga isu masarakanda;+ ket intuloy ni Jehova nga ipaayan ida iti inana iti intero nga aglikmut.+16 No maipapan pay ken Maaca+ nga apongna a baket, inikkat ni Asa nga ari+ manipud kina-ina a reyna,+ agsipud ta nangaramid iti nakaal-alingget nga idolo maipaay iti sagrado a teddek;+ ket kalpasanna pinukan ni Asa ti nakaal-alingget nga idolona+ ket tinumekna dayta ket pinuoranna+ idiay naapres a ginget ti Kidron.+17 Ket saan a nagpukaw dagiti mismo a nangato a disso+ manipud Israel.+ Ti laeng mismo a puso ni Asa ti naan-anay idi iti amin nga al-aldawna.+18 Ket ti bambanag a pinagsanto ni amana ken ti bambanag+ a pinagsantona inyegna iti balay ti pudno a Dios, pirak ken balitok ken ar-aruaten.+19 No maipapan iti gubat, saan a napasamak agingga iti maikatallopulo ket lima a tawen ti panagturay ni Asa.+
ilo_Latn ilo_Latn quy_Latn ilo_Latn